Anna Sigurlaug Pálsdóttir , eiginkona Sigmundar Davíðs , Gunnlaugssonar , stefndi föður sínum árið 2006 vegna deilna um arf sem hún taldi sig eiga rétt á . Samkvæmt upplýsingum um málið úr málaskrá Héraðsdóms Reykjavíkur var mál Önnu Sigurlaugar gegn Páli Samúelssyni þingfest í desember árið 2006 . Í kjölfarið fékk Páll frest til að skila greinargerð í málinu sem hann og gerði . Málinu var úthlutað til héraðsdómarans Hervarar Þorvaldsdóttur . Málið var svo fellt niður sumarið 2007 án þess að gerð væri dómsátt og var engin formleg meðferð í málinu umfram það sem hér segir . Í kjölfar þessa fékk Anna Sigurlaug fyrirframgreidda arfinn frá föður sínum og enduðu þessir fjármunir í skattaskjólinu Bresku Jómfrúareyjum . Þetta er meðal þess sem kemur fram í úttekt Stundarinnar á máli Wintris Inc. , eignarhaldsfélagi Önnu Sigurlaugar á Bresku Jómfrúareyjum , sem hún greindi sjálf frá á Facebook-síðu sinni eftir að blaðamaðurinn Jóhannes Kr . Kristjánsson spurði Sigmund Davíð Gunnlaugsson spurninga um félagið . Staðfestingin á dómsmálinu frá Héraðsdómi Reykjavíkur er sú fyrsta opinbera sem birtist í íslenskum fjölmiðli og benda tímasetningarnar í því máli til að Anna Sigurlaug hafi fengið peningana sem svo enduðu á Tortóla um mitt ár 2007 . Í úttekt Stundarinnar er einnig viðtal við sænska skattalögfræðinginn Torsten Fensby , sem er einn helsti sérfræðingur Evrópu í skattaparadísum , og segist hann aldrei hafa vitað til þess að forsætisráðherra í evrópsku lýðræðisríki tengist eignarhaldi á fé í skattaskjóli . „ Ég hef aldrei heyrt talað um slíkt dæmi um forsætisráðherra fyrr í reynd . “ Úttekt Stundarinnar geta áskrifendur lesið hér .